**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՀՈՒԼԻՍԻ 25-Ի N 1392-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Միջոցառման իրականացման անհրաժեշտությունը և նպատակը.**

«Հայաստանի Հանրապետության կառավարության 2002 թվականի հուլիսի 25-ի N 1392-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման անհրաժեշտությունը պայմանավորված է այն հանգամանքով, որ Հայաստանի Հանրապետության կրթության, գիտության, մշակույթի և սպորտի նախարարի 2024 թվականի մայիսի 14-ի «Հայաստանի Հանրապետության կրթության և գիտության նախարարի 2010 թվականի մարտի 18-ի N 113-Ն հրամանում փոփոխություն կատարելու մասին» N 44-Ն հրամանի նախագիծը շրջանառելիս խորհուրդների ձևավորման մեխանիզմը փոփոխության է ենթարկվել, բայց ՀՀ կառավարության 2024 թվականի ապրիլի 18-ի **«Հայաստանի Հանրապետության կառավարության 2002 թվականի հուլիսի 25-ի N 1392-Ն որոշման մեջ փոփոխություններ և լրացումներ կատարելու մասին»** N 567-Ն որոշման N 3-ի և N 4 Հավելվածներում հիշյալ կարգավորումները մնացել են նախկին սահմանումներով:

**Առկա խնդիրների առաջարկվող լուծումները.**

Գործող կարգում փոփոխություններ կատարելու արդյունքում մանկավարժական և ծնողական խորհուրդների կողմից խորհրդի կազմում կընդգրկվի 1-ական ներկայացուցիչ, որը կհամապատասխանի կրթական քաղաքականություն մշակող մարմնի կողմից ընդունված որոշմանը:

**Միջոցառման իրականացումից ակնկալվող արդյունքը.**

ՊՈԱԿ-ների կանոնադրության ներկայացվող նախագծով կատարված կարգավորումների արդյունքում գործող կարգով սահմանված՝ խորհուրդների ձևավորման մեխանիզմը կհամապատասխանեցվի Հայաստանի Հանրապետության կրթության, գիտության, մշակույթի և սպորտի նախարարի 2024 թվականի մայիսի 14-ի՝ «Հայաստանի Հանրապետության կրթության և գիտության նախարարի 2010 թվականի մարտի 18-ի N 113-Ն հրամանում փոփոխություն կատարելու մասին» N 44-Ն հրամանով սահմանված՝ մանկավարժական և ծնողական խորհուրդների կողմից ընտրված ներկայացուցչի թվի մասով կարգավորումներին:

**3.** **Կապը ռազմավարական փաստաթղթերի հետ.**

Սույն նախագծում սահմանված կարգավորումը բխում է Հայաստանի Հանրապետության կառավարության 2023 թվականի մարտի 16-ի N 351-Լ որոշմամբ հաստատված՝ «Հայաստանի Հանրապետության կրթության մինչև 2030 թվականի զարգացման պետական ծրագիրը» հաստատելու մասին» օրենքից բխող գործողությունների ծրագրի 4.1.2 միջոցառմամբ՝ «Հանրակրթական ուսումնական հաստատությունների կառավարման խորհուրդների խոշորացում» սահմանված նպատակի կատարման պահանջից:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն

**«Հայաստանի Հանրապետության կառավարության 2002 թվականի հուլիսի 25-ի N 1392-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման դեպքում պետական բյուջեում եկամուտների և ծախսերի ավելացում կամ նվազեցում չի նախատեսվում:**

**«Հայաստանի Հանրապետության կառավարության 2002 թվականի հուլիսի 25-ի N 1392-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունմամբ այլ իրավական ակտերում փոփոխություն կատարելու անհրաժեշտություն չի առաջանում:**